Kauno miškų ir aplinkos inžinerijos kolegija

Kauno miškų ir aplinkos inžinerijos kolegija – aukštoji neuniversitetinė miškininkystės mokykla veikusi Kaune.  Buvo įsikūrusi Liepų g. 1, Girionyse (Samylų sen.), Kauno rajone. Pagal 2023–2024 metų valstybinių kolegijų tinklo stiprinimo planą, reorganizacijos būdu 2024 m. birželio 30 d. prijungta prie Kauno technikos kolegijos.https://skvc.lrv.lt/lt/naujienos/reoganizuotos-penkios-valstybines-kolegijos/ 

 Istorija 
1927 m. profesoriaus Antano Rukuižos iniciatyva Alytuje įkurta Aukštesnioji miškų mokykla, 1938 m. pervadinta viduriniąja. 1939 m. Lietuvai atgavus Vilniaus kraštą mokykla buvo perkelta į Vilnių. 1945 m. mokykla reorganizuota į Vilniaus miškų technikumą.

1963 m. mokykla perkelta į Kauno rajoną, Girionis ir pavadinta Kauno miškų technikumu. 1967 m. suteiktas Antano Kvedaro vardas. 1991 m. Lietuvai tapus nepriklausoma valstybe Kauno A. Kvedaro miškų technikumas reorganizuotas į Kauno aukštesniąją miškų mokyklą. 2002 m. mokykla tapo Kauno miškų ir aplinkos inžinerijos kolegija.http://www.smm.lt/teisine_baze/docs/isakymai/02_1500.htm

2024 m. birželio 5 d. Lietuvos Respublikos Vyriausybė pritarė kolegijos reorganizavimui jungimo būdu prijungiant ją prie Kauno technikos kolegijos, įkuriant naują kolegiją pavadinimu Lietuvos inžinerijos kolegija.https://www.kmaik.lt/news/869/84/SVARBUS-PRANEsIMAS 

 Studijos 
2009 m. studijavo apie 800 studentų.http://www.krs.lt/go.php/lit/Kauno_misku_ir_aplinkos_inzinerijos_kole/1646 Kolegijoje buvo ruošiami miškininkai, želdynų dizaineriai, kaimo turizmo ir miško rekreacijos specialistai, žemėtvarkininkai, hidrotechnikai, jau dirbantiems specialistams rengiamos profesinio tobulinimosi programos. Veikė Apvaliosios medienos gaminių ir medienos mokslo ekspozicija, trys Informacinių technologijų laboratorijos, Moderniųjų medienos ruošos mašinų ir kitos laboratorijos. Kasmet buvo rengiami Lietuvos medkirčių čempionatai.

 Studijų programos 

Kolegijoje buvo šios studijų programos:
 Miško ūkis;
 Rekreacija;
 Hidrotechninė statyba;
 Žemėtvarka;
 Želdynų dizainas;
 Kadastriniai matavimai ir nekilnojamojo turto vertinimas.

 Fakultetai 
 Miškininkystės ir kraštotvarkos;
 Aplinkos inžinerijos.

 Absolventai 
 Česlovas Jokūbauskas (g. 1955 m.), teisininkas, Lietuvos Aukščiausiojo Teismo (LAT) teisėjas, buvęs LAT Civilinių bylų skyriaus pirmininkas
 Vytautas Masiokas (g. 1955 m.), teisininkas, LAT teisėjas, buvęs Kauno miesto apylinkės teismo pirmininkas, Lietuvos teisėjų savivaldos veikėjas
 Aristidas Pėstininkas (g. 1943 m.), teisininkas, LAT teisėjas, buvęs LAT pirmininko pavaduotojas – baudžiamųjų bylų kolegijos pirmininkas.

 Šaltiniai 

 Nuorodos 

 Kolegijos internetinė svetainė
 Kauno miškų ir aplinkos inžinerijos kolegija aikos.smm.lt

Kategorija:Lietuvos kolegijos
Kategorija:Kauno rajono savivaldybės mokyklos
Kategorija:Kauno aukštosios mokyklos
Kategorija:Girionys